CELEX: C2005/281/33
Language: el
Date: 2005-11-12 00:00:00
Title: Υπόθεση T-218/02: Απόφαση του Πρωτοδικείου της 29ης Σεπτεμβρίου 2005 — Napoli Buzzanca κατά Επιτροπής («Υπάλληλοι — Θέση διευθυντή — Διαδικασία πληρώσεως κενών θέσεων — Απόφαση περί απορρίψεως υποψηφιότητας — Αιτιολογία»)

12.11.2005   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 281/18
            
         Απόφαση του Πρωτοδικείου της 29ης Σεπτεμβρίου 2005 — Napoli Buzzanca κατά Επιτροπής
   (Υπόθεση T-218/02) (1)
   
   («Υπάλληλοι - Θέση διευθυντή - Διαδικασία πληρώσεως κενών θέσεων - Απόφαση περί απορρίψεως υποψηφιότητας - Αιτιολογία»)
   (2005/C 281/33)
   Γλώσσα διαδικασίας: η γαλλική
   Διάδικοι
   
      Προσφεύγουσα-ενάγουσα: Daniela Napoli Buzzanca (Βρυξέλλες, Βέλγιο) [εκπρόσωποι: G. Vandersanden και L. Levi, δικηγόροι]
   
      Καθής-εναγομένη: Επιτροπή των Ευρωπαϊκών Κοινοτήτων [εκπρόσωποι: J. Currall και V. Joris]
   Αντικείμενο της υποθέσεως
   Κατ' αρχάς, αίτημα περί ακυρώσεως των αποφάσεων της Επιτροπής, της 30ής Ιανουαρίου 2002, σχετικά με το διορισμό της S. ως διευθύντριας, με τον βαθμό A 2, στη Διεύθυνση «Πολυμερείς σχέσεις και δικαιώματα του Ανθρώπου» της Γενικής Διευθύνσεως «Εξωτερικών σχέσεων» και τη μη επιλογή της υποψηφιότητας της προσφεύγουσας για την πλήρωση αυτής της θέσεως, καθώς και περί ακυρώσεως, εφόσον παρίσταται ανάγκη, της σιωπηρής αποφάσεως της Επιτροπής η οποία απέρριψε τη διοικητική της ένσταση δυνάμει του άρθρου 90, παράγραφος 2, του Κανονισμού Υπηρεσιακής Καταστάσεως των υπαλλήλων των Ευρωπαϊκών Κοινοτήτων, ακολούθως δε αγωγή, με την οποία ζητείται να υποχρεωθεί η καθής-εναγομένη να καταβάλει αποζημίωση υπολογιζομένη, κατά την ημερομηνία ασκήσεως της προσφυγής-αγωγής, στο ποσό των 23 213,96 ευρώ, υπό την επιφύλαξη συμπληρωματικού προσδιορισμού, και, τέλος, αίτημα να διατάξει το Πρωτοδικείο την Επιτροπή να προσκομίσει τον υπηρεσιακό της φάκελο.
   Διατακτικό της αποφάσεως
   
               1)
            
            
               Ακυρώνει τις αποφάσεις της Επιτροπής, της 30ής Ιανουαρίου 2002, σχετικά με τον διορισμό της S. στη θέση που αφορούσε η ανακοίνωση κενής θέσεως COM/156/01 και με την απόρριψη της υποψηφιότητας της προσφεύγουσας-ενάγουσας στη θέση αυτή.
            
         
               2)
            
            
               Απορρίπτει την προσφυγή-αγωγή κατά τα λοιπά.
            
         
               3)
            
            
               Καταδικάζει την Επιτροπή στα δικαστικά έξοδα.
            
         
      (1)  ΕΕ C 247 της 12.10.2002.